Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 36/12/5511	Žilina, 7.6.2012
EEČ : 2-43-237-2012

U Z N E S E N I E

Trestná vec:	obvinená XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, 
Obsahom zmieru je:
	XXXXX  dňa 09.05.2012 uzavrela pred probačným a mediačným úradníkom Okresného súdu v Žiline zmier s  XXXXX, oprávnenou osobou vystupovať za poškodenú spoločnosť, nakoľko obvinená XXXXX vyhlásila, že spáchala skutok, za ktorý je stíhaná, poškodenému uhradila vzniknutú škodu a na účet Krajskej prokuratúry Žilina zložila peňažnú sumu na všeobecne prospešné účely vo výške 160,- €, určenú podľa dohody o zmieri pre Základnú školu s materskou školou, Na stanici č. 27, 010 09 Žilina, IČO: XXXXX, č. účtu XXXXX vedený v XXXXX, vo výške 90,- € a na peňažnú pomoc poškodeným trestnými činmi vo výške 90,- €. 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Kysucké Nové Mesto pod spisovou značkou ORP-100/KM-CA-2012.
Skutková veta:
	dňa 19.01.2012 v čase približne o 10.40 h na ul. XXXXX v XXXXX, po predchádzajúcom požití alkoholických nápojov pristúpila k tam odstavenému  ale naštartovanému osobnému motorovému vozidlu zn. XXXXX s ev. č. XXXXX, XXXXX farby a držiac v pravej ruke presne nezistený predmet, týmto prešla po predných a zadných ľavých dverách,v dôsledku čoho vytvorila v laku horizontálne ryhy, čím spol. XXXXX. so sídlom ul. XXXXX, XXXXX, IČO: XXXXX spôsobila  poškodením vozidla škodu  vo výške 910,75 €

Odôvodnenie: 
Uznesením povereného príslušníka Obvodného oddelenia PZ Kysucké Nové Mesto sp. zn. ORP-100/KM-CA-2012 zo dňa 19.01.2012 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods.1 Tr. poriadku vznesené obvinenie XXXXX pre prečin poškodzovania cudzej veci podľa § 245 ods. 1 Tr. zákona na tom skutkovom základe, ako je uvedené vo výrokovej časti tohto uznesenia.

Po skončení skráteného vyšetrovania poverený príslušník Obvodného oddelenia PZ Kysucké Nové Mesto dňa 21.03.2012 predložil na tunajšiu prokuratúru spisový materiál spolu s návrhom na podanie obžaloby. Prokurátor tunajšej prokuratúry dňa 22.03.2012 vydal súhlas na vykonanie mediácie probačnému a mediačnému úradníkovi Okresného súdu Žilina. Po ukončení mediácie probačný a mediačný úradník Okresného súdu Žilina dňa 30.05.2012 predložil na tunajšiu prokuratúru spisový materiál spolu so súhlasom obvineného a poškodeného k mediácii a s dohodou o náhrade škody.   
     
Preskúmaním príslušného spisového materiálu som zistil, že v predmetnej veci sa koná o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

Obvinená XXXXX a poškodená spol. XXXXX, spol. s.r.o. v zastúpení XXXXX uzavreli dňa 09.05.2012 dohodu o zmieri, v rámci ktorej poškodený už nepožadoval od obvineného náhradu škody, nakoľko obvinená v celom rozsahu uhradila vzniknutú škodu skôr, konkrétne dňa 15.03.2012 vo výške 450,- € a dňa 22.03.2012 vo výške 460,75 €. Poškodený vyhlásil, že týmto sú jeho nároky voči obvinenej z titulu náhrady škody spôsobenej trestným činom v celom rozsahu uspokojené.

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná. Dňa 22.05.2012 obvinená zložila na účet Krajskej prokuratúry v Žiline peňažnú sumu na všeobecne prospešné účely vo výške 160,- €, určenú podľa dohody o zmieri pre Základnú školu s materskou školou, Na stanici č. 27, 010 09 Žilina, IČO: XXXXX č. účtu XXXXX vedený v XXXXX, vo výške 90,- € a na peňažnú pomoc poškodeným trestnými činmi vo výške 90,- €. Táto suma je primeraná závažnosti spáchaného trestného činu.

Obvinená a poškodený s týmto spôsobom vybavenia veci vyslovili súhlas. 

Z odpisu registra trestov obvinenej XXXXX vyplýva, že v posledných desiatich rokoch nebola súdne trestaná a nebola postihnutá pre priestupok.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Vzhľadom na uvedené skutočnosti som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marcel Gondžur
prokurátor